ᱯᱷᱩᱞᱵᱟᱬᱤ

ᱯᱷᱩᱞᱵᱟᱬᱤ ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱨᱮ ᱢᱮᱱᱟᱜ ᱠᱚᱱᱫᱷᱚᱢᱟᱲ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱫᱚᱨ ᱢᱚᱦᱠᱩᱢᱟ ᱟᱨ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱟᱱᱟ ᱾

ᱚᱛᱱᱚᱜ

ᱯᱷᱩᱞᱵᱟᱬᱤ ᱫᱚ ᱵᱷᱩᱵᱚᱱᱮᱥᱚᱨ ᱠᱷᱚᱱ ᱒᱑᱑ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱟᱨ ᱵᱚᱨᱦᱚᱢᱯᱩᱨ ᱠᱷᱚᱱ ᱫᱚ ᱑᱖᱕ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ Falling Rain Genomics, Inc - Phulabani  ᱱᱚᱰᱮ ᱠᱷᱚᱱ ᱥᱩᱨ ᱨᱮᱭᱟᱜ ᱨᱮᱞ ᱥᱴᱮᱥᱚᱱ ᱫᱚ ᱨᱚᱭᱤᱨᱟᱠᱷᱳᱞ ᱯᱟᱞᱮ ᱑᱐᱐ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱱᱚᱣᱟ ᱨᱮᱭᱟᱜ ᱩᱥᱩᱞ ᱫᱚ ᱔᱘᱕ ᱢᱤᱴᱚᱨ (᱑᱕᱙᱑ ᱯᱷᱩᱴ) ᱾ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱜᱚᱴᱟᱯᱟᱲᱟᱨᱮ ᱵᱤᱨ ᱟᱨ ᱵᱩᱨᱩ ᱠᱚᱜᱮ ᱟᱴᱮᱫ ᱮᱥᱮᱫ ᱟᱠᱟᱱᱟ ᱾ ᱱᱚᱰᱮ ᱫᱚ ᱠᱟᱹᱴᱤᱡ ᱥᱮᱬᱟ ᱡᱚᱛᱚ ᱞᱮᱠᱟᱱ ᱡᱷᱟᱨᱱᱟ ᱢᱮᱢᱟᱜᱼᱟ ᱢᱮᱱᱛᱮ ᱧᱮᱞᱚᱜᱼᱟ ᱾ ᱓᱑ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱮᱱᱟᱜ ᱠᱚᱴᱚᱨᱟᱢᱟᱲᱚ ᱡᱷᱟᱨᱱᱟ ᱫᱚ ᱢᱤᱫ ᱥᱤᱨᱡᱚᱱ ᱪᱮᱦᱨᱟ ᱨᱮᱭᱟᱜ ᱵᱟᱹᱠᱷᱳᱞ ᱠᱟᱱᱟ ᱾ ᱚᱱᱠᱟ ᱜᱮ ᱯᱩᱴᱩᱰᱤ, ᱯᱚᱠᱚᱰᱟᱡᱷᱚᱨ, ᱩᱨᱢᱟᱜᱚᱰ ᱮᱢᱟᱱ ᱴᱚᱴᱷᱟᱨᱮ ᱢᱚᱱ ᱞᱩᱵᱷᱟᱹᱣ ᱡᱷᱟᱨᱱᱟ ᱮᱢᱟᱱ ᱧᱮᱞ ᱡᱚᱝ ᱨᱮ ᱧᱟᱢᱚᱜᱼᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱥᱟᱞᱚᱝᱠᱤ ᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞᱮᱞ ᱟᱨ ᱥᱮᱪᱮᱫ

᱒᱐᱑᱑ ᱥᱟᱞᱮ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱷᱩᱞᱵᱟᱬᱤ ᱵᱟᱡᱟᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱓᱓᱘᱘᱗ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱕᱒ᱹ᱘᱑% ᱫᱚ ᱠᱚᱲᱟ ᱦᱚᱯᱚᱱ ᱢᱮᱱᱟᱜ ᱠᱚ ᱚᱠᱛᱚ ᱨᱮ ᱔᱗ᱹ᱑᱙% ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱯᱷᱩᱞᱵᱟᱬᱤ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱗᱖ᱹ᱐᱔% ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱫᱚᱨ ᱠᱷᱚᱱ ᱑᱑ᱹ᱒᱐% ᱠᱚᱢ ᱢᱮᱱᱟᱜᱼᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱔᱓ᱹ᱙᱕% ᱠᱚᱲᱟ ᱦᱚᱯᱚᱱ ᱟᱨ ᱓᱒ᱹ᱐᱙% ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱑᱑ᱹ᱗᱖% ᱦᱚᱲ ᱚᱸᱰᱮ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱵᱚᱭᱚᱥ ᱨᱤᱱ ᱦᱚᱟ ᱢᱮᱱᱟᱜ ᱠᱚᱣᱟ ᱾

ᱯᱟᱨᱟᱵᱽ ᱯᱩᱱᱟᱹᱭ

ᱡᱚᱛᱚ ᱵᱟᱨ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱟᱭᱳ ᱱᱟᱨᱟᱭᱚᱬᱤ ᱴᱷᱟᱹᱠᱨᱟᱹᱱ ᱡᱟᱛᱨᱟ ᱟᱹᱰᱤ ᱨᱟᱹᱥᱠᱟᱹ ᱨᱚᱢᱚᱡᱽ ᱛᱮ ᱦᱩᱭᱩᱜᱼᱟ ᱾ ᱛᱷᱟᱯᱚᱱ ᱟᱠᱟᱫᱮ ᱛᱦᱟᱱ ᱨᱮ ᱫᱤᱱ ᱦᱤᱞᱚᱜ ᱴᱷᱟᱹᱣᱠᱟᱹ ᱦᱟᱠᱟᱫ ᱚᱠᱛᱚ ᱨᱮ ᱵᱚᱸᱜᱟ ᱵᱳᱨᱳ ᱟᱨ ᱟᱹᱭᱩᱵ ᱪᱩᱢᱟᱹᱣᱲᱟ ᱦᱩᱭᱩᱜᱼᱟ ᱾ ᱥᱟᱹᱨᱫᱤ ᱢᱟᱦᱟᱸ ᱟᱨ ᱩᱶᱟᱹᱥ ᱪᱷᱟᱰᱟ ᱠᱟᱛᱮ ᱡᱟᱛᱨᱟ ᱮᱛᱚᱦᱚᱵ ᱠᱷᱚᱱ ᱢᱩᱪᱟᱹᱫ ᱢᱟᱦᱟᱸ ᱫᱷᱟᱹᱵᱤᱡ ᱫᱤᱱ ᱦᱤᱞᱚᱜ ᱟᱹᱭᱩᱵ ᱵᱮᱲᱟ ᱪᱩᱢᱟᱹᱣᱲᱟ ᱛᱟᱭᱚᱢ ᱟᱭᱳ ᱱᱟᱨᱟᱭᱚᱬᱤ ᱟᱡ ᱥᱟᱶᱨᱮ ᱢᱮᱱᱟᱜ ᱠᱚ ᱫᱮᱵᱤ ᱠᱚ ᱥᱟᱶ ᱱᱟᱜᱟᱨ ᱥᱟᱸᱜᱷᱟᱨ ᱞᱟᱹᱜᱤᱫ ᱟᱹᱛᱩ ᱴᱚᱞᱟ ᱟᱨᱵᱟᱝ ᱵᱟᱡᱟᱨ ᱠᱚᱨᱮ ᱫᱟᱬᱟ ᱠᱟᱛᱮ ᱵᱤᱞᱚᱢ ᱧᱤᱫᱟᱹᱨᱮ ᱟᱡᱟᱜ ᱛᱷᱟᱯᱚᱱ ᱴᱚᱴᱷᱟ ᱛᱮᱭ ᱨᱩᱣᱟᱹᱲᱟ ᱾ ᱥᱟᱸᱜᱷᱟᱨ ᱚᱠᱛᱚ ᱨᱮ ᱞᱮᱠᱟᱱ ᱞᱮᱠᱟᱱ ᱨᱩᱯ ᱨᱮ ᱥᱚᱡᱽ ᱵᱟᱡᱽ ᱠᱟᱛᱮ ᱥᱟᱸᱜᱷᱟᱨ ᱞᱟᱹᱜᱤᱫ ᱠᱚ ᱚᱰᱚᱠᱚᱜᱼᱟ ᱾

ᱯᱟᱹᱨᱥᱤ

ᱳᱰᱤᱭᱟᱹ ᱯᱟᱹᱨᱥᱤ ᱯᱷᱩᱞᱵᱟᱬᱤ ᱨᱮᱭᱟᱜ ᱫᱚ ᱥᱚᱨᱠᱟᱨᱤᱭᱟᱹ ᱯᱟᱹᱨᱥᱤ ᱠᱟᱱᱟ ᱾